Diari Oficial de la Generalitat Valenciana


Sumari del DOGV 3358, del 26-10-1998 (1998/8208)

ACORD de 22 de juliol de 1998, de la Comissió Territorial d'Urbanisme de Castelló, relatiu al Pla Especial per a la Ubicació de Planta Potabilitzadora d'Aigua per Osmosi, al municipi de Moncofa.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8208


Data del document
:   22-07-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 de juliol de 1998, de la Comissió Territorial d'Urbanisme de Castelló, relatiu al Pla Especial per a la Ubicació de Planta Potabilitzadora d'Aigua per Osmosi, al municipi de Moncofa. [1998/M8208]
  
Vist l'expedient relatiu al Pla Especial per a la Ubicació de Planta Potabilitzadora d'Aigua per Osmosi, al municipi de Moncofa, i de conformitat amb els següents:
  
Antecedents de fet
  
Primer
  
El Ple de l'Ajuntament de Moncofa, en sessió de 29 de gener de 1998, acordà exposar al públic el Pla Especial, la qual cosa es portà a cap per anuncis publicats en el periòdic Levante de Castelló d'11 de febrer de 1998 i en el Diari Oficial de la Generalitat Valenciana número 3.197 de 5 de març de 1998. Transcorregut el període d'informació al públic, durant el qual no es formularen al·legacions, el Ple aprovà provisionalment el Pla Especial el 28 d'abril de 1998.
  
Segon
  
La documentació remesa per l'Ajuntament de Moncofa està composta pel projecte d'obra de la nau industrial per a planta d'osmosi i una documentació complementària.
  
Tercer
  
L'objecte del Pla Especial és possibilitar l'execució d'una obra pública com és la ubicació de la planta potabilitzadora d'aigua per osmosi en una parcel·la situada en sòl no urbanitzable comú, al costat del camí que separa el terme municipal de Nules del de Moncofa i s'assegura la seua compatibilitat amb l'ordenació urbana i territorial.
  
Quart
  
Mitjançant escrit de 21 de maig de 1998 s'ha sol·licitat un dictamen de l'Ajuntament de Nules, per afrontar l'actuació amb aquest municipi. Transcorregut el termini concedit, no s'ha emés el dictamen.
  
El 19 de juny de 1998 s'ha emés informe per la Direcció Territorial de la Conselleria de Medi Ambient.
  
Fonaments de dret
  
Primer
  
L'article 81, paràgraf segon, de la LRAU disposa el següent:
  
«La realització material de tota obra pública exigeix verificar, prèviament, la seua compatibilitat amb l'ordenació urbanística i territorial. La verificació, quan l'obra no estiga subjecta a llicència, s'efectuarà sotmetent el seu projecte bàsic als tràmits propis del procediment d'aprovació dels plans especials. Si el projecte modifica el planejament, s'ha de completar amb els documents característics d'aquells plans. Si no el modifica, l'acord d'aprovació provisional legitima la seua completa realització. L'aprovació del projecte dóna lloc a allò que s'ha disposat en els articles 33.7 o 72.3».
  
En el cas que ens ocupa, l'obra pública que es pretén portar a cap implica una xicoteta modificació del planejament urbanístic de Moncofa, per la qual cosa el projecte bàsic de l'obra, completat amb els documents necessaris, s'ha de sotmetre al procediment d'aprovació dels plans especials.
  
D'aquesta manera, resulta aplicable el procediment d'aprovació dels plans especials regulat en l'article 38 i concordants de la LRAU. De conformitat amb allò que s'ha disposat en l'article 38.3 de la LRAU, conclosa la tramitació municipal, l'aprovació definitiva és competència de la conselleria competent en urbanisme.
  
Segon
  
La tramitació ha sigut correcta, de conformitat amb allò que s'ha establit en els articles 38 i següents de la LRAU.
  
Tercer
  
La documentació presentada per l'Ajuntament pot considerar-se com a suficient, a l'efecte d'allò que s'ha previst en l'article 81 de la LRAU.
  
Quart
  
El 19 de juny de 1998 s'ha emés informe per part de la Direcció Territorial de la Conselleria de Medi Ambient. Segons l'informe, el projecte no afecta les vies pecuàries, s'ubica sobre antigues parcel·les agrícoles i en un entorn de cultius de regadiu, no afecta les comunitats botàniques ni els espais naturals que requerisquen especial protecció, i ni tampoc el domini públic hidràulic.
  
No hi ha, en atenció a l'exercici de les competències derivades de l'article 40 de la LRAU, obstacle a l'aprovació definitiva del present projecte.
  
Cinqué
  
De conformitat amb allò que s'ha establit en els articles 8.A i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en el present cas, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme dictamen que en el cas de municipis menors de 50.000 habitants, tindrà directament efectes de resolució executòria.
  
En virtut d'això, la Comissió Territorial d'Urbanisme de Castelló de la Plana acorda aprovar definitivament el Pla Especial de la Planta Potabilitzadora d'Aigua per Osmosi de Moncofa.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
  
Castelló de la Plana, 22 de juliol de 1998.- El secretari de la Comissió Territorial d'Urbanisme: Fernando Renau Faubell.